29. janvārī noslēdzās darbu iesniegšana 2022. gada skolēnu zinātniskās pētniecības darbu konferencei. Kopā tika saņemti 595 darbi, tos izstrādājuši 668 skolēni, pārstāvētas 104 izglītības iestādes no visas Latvijas.

Skolēni ir izstrādājuši pētījumus sešās nozarēs:

* sociālo zinātņu nozarē (179)
* dabaszinātņu nozarē (143)
* humanitāro un mākslas zinātņu nozarē (114)
* medicīnas un veselības zinātņu nozarē (90)
* inženierzinātņu un tehnoloģu nozarē (48)
* lauksaimniecības, meža un veterināro zinātņu nozarē (21).

Sākot no 1. februāra darbu uzsāks recenzenti, lai 25. februārī skolēniem būtu zināmi rezultāti - visi darbu autori, kas recenzijās būs saņēmuši vismaz 40 punktus, tiks aicināti piedalīties reģionālajā zinātniskās pētniecības darbu konferencē, kas šogad notiks tiešsaistē iPoster platformā 4. martā.  Skolēnu zinātniskās pētniecības konferences sadarbības partneri reģionos ir Latvijas Lauksaimniecības universitāte, Latvijas universitāte,  Rīgas Tehniskā universitāte, Daugavpils Universitāte un Liepājas Universitāte.

Skolēnu zinātnisko pētniecības darbu konferences tiek organizētas ESF projekta “Nacionāla un starptautiska mēroga pasākumu īstenošana izglītojamo talantu attīstībai” ietvaros, projekta numurs 8.3.2.1/16/I/002.

Papildu informācija: Maija Butlere Bērziņa, koordinatore zinātniski pētnieciskās darbības jomā. E-pasts: maija.butlere-berzina@832.visc.gov.lv, tālrunis: +371 20329916

